als_Latn dik_Latn sag_Latn
SHPËRNDARJE
Pavarësisht mbi 70 milionë eurove të hyra të pastra, kompanitë e sigurimeve kanë raportuar humbje prej më shumë se 800 mijë euro gjatë vitit që lamë pas.
Sipas raportit të BQK-së për periudhën janar-nëntor 2014, kompanitë kanë paguar dëme mbi 31 milionë euro, përderisa shpenzimet e tyre i kanë paraqitur në vlerë prej hiç më pak se 40 milionë euro.
“Kompanitë e sigurimeve kanë operuar me humbje prej 624 mijë e 212 euro në vitin 2013, derisa në vitin 2014 kanë operuar me humbje prej 806 mijë e 345 euro”, ka bërë të ditur për “Zërin” zëdhënësi i BQK-së, Besnik Kada.
Sipas tij, kompanitë e sigurimeve gjatë vitit 2013 kanë paguar dëme në vlerë prej mbi 29 milionë euro, ndërsa një vit më vonë pagesa e dëmeve është rritur për 1,6 për qind.
“Siç edhe shihet nga raportet e BQK-së, kompanitë e sigurimeve në Kosovë, e kanë përmbyllur vitin me humbje. Megjithatë, sikurse çdo biznes tjetër, edhe kompanitë e sigurimeve e bartin rrezikun e humbjes/fitimit nga aktiviteti i tyre”, ka thënë Kada për gazetën “Zëri”. Sipas kornizës ligjore në fuqi, kompanitë e sigurimeve janë të obliguara të kenë dhe të mirëmbajnë në çdo kohë kapital të mjaftueshëm, për të operuar në treg. Sipas, zëdhënësit të BQK-së, derisa kompanitë e sigurimeve plotësojnë këto kërkesa lidhur me kapitalin dhe kërkesa tjera, të kërkuara sipas ligjeve në fuqi, ato operojnë në treg. “Sipas ligjeve në fuqi, BQK-ja si rregullator, i licencon, mbikëqyr dhe rregullon institucionet financiare në Republikën e Kosovës. Roli i BQK-së është nxitja dhe mbarëvajtja e një sistemi të qëndrueshëm dhe stabil financiar, e me këtë, duke siguruar se kompanitë e sigurimeve janë në pajtueshmëri me kërkesat ligjore, të përcaktuara me legjislacionin në fuqi”, ka treguar Kada.
Rrahim Pacolli, anëtar i Asamblesë së Përgjithshme të Byrosë Kosovare të Sigurimit, njëherësh dhe drejtor i përgjithshëm në kompaninë e sigurimeve “Siguria”, tregon se të hyrat e kompanive janë në rritje, por profiti nuk po lëviz, ose është në rënie. “Profiti është kaq i vogël për arsye se ka një pjesë të madhe të automjeteve të pasiguruara dhe ato po aksidentohen duke shkaktuar shumë dëme. Ky është faktori kryesor. Faktor tjetër është edhe se shoferët e rinj që po i marrin lejet, po bëjnë shumë aksidente”, ka thënë Pacolli. Sipas të dhënave të BQK-së, në Kosovë operojnë 13 kompani të sigurimeve. Në pronësi të huaj janë rreth 70 për qind e kompanive, ose nëntë sosh.
Bujqit e Kosovës, nga viti i ardhshëm, do të mund të marrin kredi në bankat komerciale dhe institucionet mikro-financiare,...
Brenda 24 orëve në Kosovë importohen 1.5 milion litra naftë, ndërsa vetëm 3 për qind e saj kontrollohet për...
Po bëhen gati një muaj prej se anëtarëve të Bordit të Drejtorëve të Agjencisë Kosovare të...
Kosova mund të bëhet anëtare e Organizatës Botërore për Tregti (OBT), por kjo varet nga plotësimi i kritereve...
Kryeministri i Kosovës, Isa Mustafa, priti të premten në takim zëvendëspresidenten rajonale të Bankës...
Një muaj pas fillimit të punës së Komisionit qeveritar për Faljen e Borxheve të konsumatorëve ndaj kompanive...
Ministri i Financave të Kosovës, Avdullah Hoti ka pritur sot në takim zëvendëspresidenten rajonale të Bankës...
104.6 milionë euro ishte vlera e investimeve të huaja direkte në Kosovë në nëntë muajt e parë të vitit...
Kosova është i vetmi shtet në rajon, që ende nuk ka bërë përshkallëzimin e Tatimit mbi Vlerën e Shtuar...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn